《寄张子政》
明代·朱芾

野政老人隐者流，清溪绕屋似愚沟。
自编蒲叶作素简，时泻松花洗玉舟。
仲连未遽蹈东海，孺子还复栖南州。
别来清事想不废，诗成应画李营丘。

作者简介：明初松江府华亭人，字孟辨。洪武初官编修，改中书舍人。才思飘逸，工词章，兼善翰墨，真草篆隶清润遒劲，风度不凡。画山水人物亦佳。